L'AECC convoca el I certamen literari autonòmic “Molt més per dir” per a pacients amb càncer
18 de octubre de 2018

Les Juntes Provincials de l'Associació Espanyola Contra el Càncer d'Alacant, Castelló i València s'han unit per promoure el primer certamen literari autonòmic per a pacients amb càncer. L'objectiu: difondre missatges de superació i de creixement personal i contribuir a la sensibilització i conscienciació de la societat sobre esta malaltia.

En este concurs pot presentar-se persones que estiguen en tractament de càncer o que hagen superat la malaltia, majors de 16 anys i residents a la Comunitat.

Les obres poden estar escrites en valencià o castellà i en la temàtica s'han de reflectir valors com el coratge, l'esforç, la superació o l'actitud davant del càncer que permeten afrontar la malaltia en qualsevol fase.

Els relats podran presentar-se de forma presencial, seguint les bases, fins al pròxim 30 de novembre a les 17.00 hores a les seus d'AECC València, Castelló i Alacant, o per correu electrònic a alicante@aecc.es; castellon@aecc.es i valencia@aecc.es, indicant en l'assumpte Certamen Literari MOLT MÉS PER DIR.

El lliurament dels premis tindrà lloc el 9 de febrer, amb motiu del I Congrés Autonòmic de persones amb Càncer i Familiars.